Demis Roussos

**Artemios «Demis» Ventouris Roussos** () var ein gresk songar og artist som har ei rekkje internasjonale hittplater som soloartist i 1970-åra, etter å ha vore medlem i progrockgruppa Aphrodite's Child med Vangelis. Han har seld over 60 millionar plater verda over.

## Bakgrunn
Roussos vart fødd og voks opp i Alexandria i Egypt. Foreldra mista alt dei eigde under Suezkrisa og flytta så til Hellas.

Etter å ha slått seg ned i Hellas, var Roussos med i ei rekkje grupper, som The Idols då han var 17 år, der han møtte Evangelos Papathanassiou (seinare kjend som Vangelis) og Loukas Sideras, ein framtidig bandkollega i Aphrodite's Child. Etter dette vart han med i We Five (ikkje folkrockgruppa frå San Francisco), eit coverband som hadde ein viss suksess i Hellas.

## Musikalsk karriere
Demis vart meir kjend i 1967 då han vart med i progrockgruppa Aphrodite's Child, med Vangelis og Sideras, først som songar, men seinare spelte han òg bassgitar, og fekk stor kommersiell suksess i Frankrike og andre delar av Europa frå 1968 til 1972. Dei drog til London for å bryte gjennom internasjonal, men på grunn av dårleg vêr måtte flyet deira lande i Paris, og dei valde å bli verande då dei fekk kontrakt med Philips S.A. Den særeigne vokalen hans var medverkande til at bandet vart internasjonalt kjend, mellom anna på det siste albumet deira, *[[666 av Aphrodite's Child|666]]*, som vart ein progressiv rock-kultklassikar.

Etter Aphrodite's Child vart oppløyst heldt Roussos fram å sporadisk spele med Vangelis. I 1970 gav dei to ut *Sex Power* (sjølv om albumet stundom er omtalt som eit Aphrodite's Child-album), og spelte i 1977 inn albumet *Magic* i lag. Det mest suksessrike samarbeidet deira var «Race To The End» (òg sungen på spansk som «Tu Libertad»), a ei vokal tilpassing av det musikalske temaet frå filmen *[[Chariots of Fire]]*, medan Roussos òg song på filmmusikken til *[[Blade Runner]]* (1982) på songen «Tales Of The Future».

### Solokarriere
Roussos byrja ein solokarriere med songen «We Shall Dance» i 1971. Han hadde først lite suksess, men turnerte rundt i Europa og vart etter kvart ein stor artist. Solokarrieren hans nådde toppen i midten av 1970-åra med ei rekkje hitalbum. Singelen hans «Forever And Ever» toppa listene i fleire land i 1973 (1976 i Storbritannia). Andre hittar var «My Friend the Wind», «My Reason», «Velvet Mornings», «Goodbye My Love, Goodbye», «Someday Somewhere» og «Lovely Lady Of Arcadia». I starten var ikkje Roussos så godt kjend i Storbritannia, men mange engelskmenn ferierte på dei greske øyane i 1970-åra, og musikken hans var både fengslande og stemningsskapande. Han var så populær i resten av Europa at ein fann det rart at musikken hans ikkje slo igjennom på den britiske marknaden. BBC-produsenten John King valde å lage ein dokumentar om han kalla 'Roussos Phenomenon' i 1976. Etter programmet gjekk på lufta vart Roussos ein umiddelbar suksess i Storbritannia, med tre album inn på salslistene.

Han spelte inn songane sine på mange språk, mellom anna japansk, medan *[[The Roussos Phenomenon EP]]* vart den første plata som nådde toppen av den britiske singellista for ein afrikanskfødd artist i historia. Han hadde stor suksess i Europa og Latin-Amerika, men i USA hadde han berre suksess med albumet *Demis*, som selde til gullplate der.

I mange år sleit Roussos med vekta si. I juni 1980 vog han 147&nbsp;kg. Han byrja så ein diett og gjekk ned 50&nbsp;kg på 10 månader. I 1982 skreiv han boka *A Question Of Weight* i lag med venen Veronique Skawinska, der han skriv om kampen mot fedme. Roussos sleit med karrieren i 1980-åra og kjempa med depresjon.

I juni 1985 var han blant gisla under kapringa av TWA Flight 847.

I 1989 spelte han inn songen «Young Love», ein duett med den tyske songaren og låtskrivaren Drafi Deutscher, som vart gjeven ut som singel i Tyskland og nådde andreplassen i det kjende tyske fjernsynsshowet ZDF Hitparade i oktober same året.

I 1990-åra kom fleire album av Roussos. I 1993 gav han ut *Insight* (òg kalla *Morning Has Broken*). Albumet fekk ganske god kritikk, men forsøket på ein rapsong, «Spleen», vart sett på som ein dårleg idé. Han gav så ut *Immortel*, *Serenade* og *In Holland*, med forskjellige etniske og elektroniske stilar.

Roussos heldt fram å spele inn musikk og turnere. Våren 2002 hadde han ein suksessrik turné i England, medan han i seinare år spelte ein del i Russland og Dei sameinte arabiske emirata.

I 2006 gav han ut *Live In Brasil*. Frå 2006 til 2008 deltok han på *Âge tendre et têtes de bois*-turneen, ei rekkje konsertar med franske songarar frå 60- og 70-åra.

## Diskografi
### Aphrodite's Child
* *[[End of the World av Aphrodite's Child|End of the World]]* (1968)
* *[[It's Five O'Clock]]* (1969)
* *[[666 av Aphrodite's Child|666]]* (1972)

### Soloalbum

* *[[On the Greek Side of My Mind]]* (òg kalla  *Fire and ice*) (1971)
* *[[Forever and Ever]]* (1973)
* *[[My Only Fascination]]* (1974)
* *[[Auf Wiederseh'n]]* (1974, tyskspråkleg)
* *Souvenirs* (1975)
* *[[Happy to Be]]* (1976)
* *[[Die Nacht und der Wein]]* (1976, tyskspråkleg)
* *[[Kyrila]]* (1977, tyskspråkleg)
* *[[The Demis Roussos Magic]]* (1977)
* *[[Ainsi soit-il]]* (1977, franskspråkleg)
* *[[Los super 2 LP]]* (1977, spanskspråkleg)
* *Demis Roussos* (1978)
* *Universum* (1979, spanskspråkleg)
* *[[Man of the World]]* (1980)
* *[[Roussos Live!]]* (1980)
* *[[Demis av Demis Roussos (1982)|Demis]]* (1982)
* *[[Attitudes av Demis Roussos|Attitudes]]* (1982)
* *[[Reflection av Demis Roussos|Reflection]]* (1984)
* *[[Senza tempo]]* (1985)
* *[[Greater Love]]* (1986)
* *[[The Story of...]]* (1987)
* *[[Come All Ye Faithful]]* (1987)
* *[[Le grec]]* (1988)
* *[[Time av Demis Roussos|Time]]* (1988)
* *[[Voice and vision]]* (1989)
* *[[Insight av Demis Roussos|Insight]]* (òg kalla *Morning has Broken* eller *Adagio*) (1993)
* *[[Demis Roussos in Holland]]* (1995)
* *[[Immortel av Demis Roussos|Immortel]]* (1995)
* *[[Serenade av Demis Roussos|Serenade]]* (1996)
* *[[Mon île]]* (1997)
* *[[Auf meinen Wegen]]* (2000)
* *[[Live in Brazil]]* (2006)
* *[[Demis av Demis Roussos (2009)|Demis]]* (Mai 2009)
*

## Kjelder

**Denne artikkelen bygger på «[[:en:Demis Roussos|Demis Roussos]]» frå ,  den 4. september 2014.* 
*** oppgav desse kjeldene:*

 

## Bakgrunnsstoff
* Offisiell nettstad
* Uoffisiell side
* Demis Roussos-diskografi
* Fanside for Demis Roussos  og Aphrodite's Child